
Τροποποίηση του Π.Δ. 226/1993 «Οργάνωση του Ελληνι¬ 
κού Οργανισμού Γάλακτος (ΕΛ.Ο.Γ.)*. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 94 παρ. 3 του Ν. 2127/1993 «Εναρμό¬ 
νιση προ το κοινοτικό δίκαιο του φορολογικού καθεστώ¬ 
τος των πετρελαιοειδών προϊόντων, αλκοόλης, και αλκοο- 
λοϋχων ποτών και βιομηχανοποιημένων καπνών και άλλες 


διατάξεις» (Α’ 48). 

β) Του άρθρου 29Α του Ν. 1556/1985 «Κυβέρνηση και 
κυβερνητικά όργανα» (Α' 137), όπως αυτό προστέθηκε με 
το άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α' 154). 

2. Το γεγονός ότι από τις διατάξεις του παρόντος δια¬ 
τάγματος προκαλείται νέα δαπάνη σε βάρος του προϋπο¬ 
λογισμού του Ελληνικού Οργανισμού Γάλακτος ύψους 
15.000.000 δραχμών ετησίως, η οποία θα καλυφθεί από 
τα έσοδα του ΕΛ.Ο.Γ. που θα προκύψουν από την ανταπο¬ 
δοτική εισφορά που προβλέπεται από την παρ. 7 του άρ¬ 
θρου 94 του Ν. 2127/1993. 

3. Την 124/1995 γνωμοδότηση του Συμβουλίου της 
ΕπικρατεΙας, με πρόταση των Υπουργών Προεδρίας της 
Κυβέρνησης, Οικονομικών και Γεωργίας, αποφασί¬ 
ζουμε: 

Άρθρο μόνο 

Το άρθρο 5 του Π.Δ. 226/1993 (Α' 92) αντικαθίσταται 
ως εξής: 

« Αρθρο 5 

1. Συνιστώνται στον ΕΛ.Ο.Γ. δέκα οκτώ (18) θέσεις τα¬ 
κτικού προσωπικού που κατανέμονται κατά ειδικότητα ως 
εξής: 

α) Μία (1) θέση Γενικού Διευθυντή 
β) Εννέα (9) θέσεις ΠΕ Γεωπονικού ή Κτηνιατρικού 
γ) Δύο (2) θέσεις ΠΕ Διοικητικού - Οικονομικού 
δ) Μία (1) θέση ΤΕ Τεχνολογίας Τροφίμων 
ε) Δύο (2) θέσεις ΔΕ Διοικητικού - Λογιστικού 
στ) Δύο (2) θέσεις ΔΕ Προσωπικού Η/Υ 
ζ) Μία (1) θέση ΔΕ Γραμματέων - Δακτυλογράφων Ξέ¬ 
νων Γλωσσών. 

2. Οι θέσεις του τακτικού προσωπικού του ΕΛ.Ο.Γ. κα- 
τανέμονται μεταξύ κεντρικής και περιφερειακών υπηρε¬ 
σιών ως εξής: 

Κεντρική Περιφερειακές 
Υπηρεσία Υπηρεσίες 
α) Γενικός Διευθυντής 1 

β) ΠΕ Γεωπονικού ή Κτηνιατρικού 3 6 

γ) ΠΕ Διοικητικού - Οικονομικού 2 

δ) ΤΕ Τεχνολογίας Τροφίμων 1 

ε) ΔΕ Διοικητικού - Λογιστικού 2 

στ) ΔΕ Προσωπικού Η/Υ 2 

ζ) ΔΕ Γραμματέων - Δακτυλογρά- 
φων Ξένων Γλωσσών 1 


Σύνολο θέσεων 12 β 

Στον Υπουργό Γεωργίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 19 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΠΡΟΕΔΡΙΑΣ ΟΙΚΟΝΟΜΙΚΟΝ 

I. ΠΟΤΤΑΚΗΣ ΑΛ. ΠΑΠΑΔΟΠΟΥΛΟΣ 

ΓΈΟΡΠΑΣ 

Γ. ΜΟΡΑΓΤΉΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 133 (2) 

Οργανισμοί οργανώσεως και λειτουργίας των Παιδικών 
Εξοχών έτους 1995. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 3 παρ. 2 του Ν. 749/48 «Περί Παιδικών 
Εξοχών και Ειδικών Εστιών ΣιτΙσεως Παίδων» (Α' 200). 

β) Του άρθρου 1 παρ. 1 εδαφ. (δ) του Ν.Δ. 1379/73 
«Περί Συμβουλίων και Επιτροπών αρμοδιότητας Υπουρ¬ 
γείου Κοινωνικών Υπηρεσιών» (Α’ 87). 

γ) Του άρθρου 23 (παρ. 1 εδαφ. στ') του Ν. 1558/85 
«Κυβέρνηση και Κυβερνητικό Οργανα» (Α’ 137). 

δ) Του άρθρου 5 του Π.Δ/τος 437/1985 «Καθορισμός 
και ανακατανομή αρμοδιοτήτων των Υπουργείων» (Α’ 
157). 

ε) Του άρθρου 29Α του Ν. 1558/85 όπως προοετέθη με 
το άρθρο 27 του Ν. 2081/92 (Α’ 154). 

2. Την υπ’ αριθ. ΔΥ3α/οικ. 370/13.7.1994 (Β’ 550) 
κοινή απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στους Υφυπουργούς Υγείας, Πρόνοιας και 
Κοινωνικών Ασφαλίσεων Νικόλαο Φαρμάκη και Εμμα¬ 
νουήλ Σκσυλάκη». 

3. Το γεγονός ότι από τις διατάξεις του παρόντος Π.Δ/ 
τός ως προκύπτει και από την υπ’ αριθ. οικ./2147/ 
15.2.1995 βεβαίωση της Δ/νσης Οικονομικού του Υπουρ¬ 
γείου Υγείας, Πρόνοιας και Κοινωνικών Ασφαλίσεων προ- 
καλεΐται δαπάνη σε βάρος του Κρατικού Προϋπολογι¬ 
σμού, η οποία θα ανέλθει στο ποσό των «1.080.000.000» 
δρχ. ετησίως. 

Για τη δαπάνη αυτή έχει προβλεφθεί πίστωση στον 
Προϋπολογισμό του Υπουργείου Υγείας, Πρόνοιας και 
Κοινωνικών Ασφαλίσεων έτους 1995 υπό Φ. 200 ΚΑΕ 
2343. 

4. Τα αριθ. ΜΠ 3924/29.12.94, 1724/16.1.95 έγ¬ 
γραφα του ΠΙΚΠΑ και του ΚΚΟΝ αντίστοιχα, με τα οποία 
τα Ιδρύματα αυτά αποδέχονται την ανάθεση της οργάνω¬ 
σης και λειτουργίας των Παιδικών Εξοχών, του Κρατικού 
Προγράμματος αρμοδιότητας Υπουργείου Υγείας, Πρό¬ 
νοιας και Κοινωνικών Ασφαλίσεων κατά την κατασκηνω- 


τική περίοδο 1995. 

5. Την αριθ. 168/22.3.1995 γνωμοδότηση του Συμβου¬ 
λίου της Επικρατείας με πρόταση του Υφυπουργού 
Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

Άρθρο Μόνο 

Το Πατριωτικό Ίδρυμα Κοινωνικής Πρόνοιας και Αντιλή- 
ψεως (Π.Ι.Κ.Π.Α.) και το Κοινωνικό Κέντρο Οικογένειας 
και Νεότητας (Κ.Κ.Ο.Ν.) αναλαμβάνουν την οργάνωση και 
λειτουργία των Παιδικών Εξοχών, του Κρατικού Προγράμ¬ 
ματος αρμοδιότητας Υπουργείου Υγείας, Πρόνοιας και 
Κοινωνικών Ασφαλίσεων κατά την κατασκηνωτική πε¬ 
ρίοδο 1995. 

Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 14 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ Δ ΚΟΙΝΩΝΙΚΟΝ ΑΣΦΑΛΙΣΕΩΝ 

ΕΜΜΑΝΟΥΗΛ ΣΚΟΥΛΑΚΗΣ 

- +- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 134 (3) 

Ίδρυση Ερευνητικού Πανεπιστημιακού Ινστιτούτου με την 

επωνυμία «Νευροχειρουργικό Ινστιτούτο Πανεπιστη¬ 
μίου Ιωαννίνων». 

Ο ΠΡΟΕΔΡΟΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 17 του Ν. 2083/92, «Εκ¬ 
συγχρονισμός της Ανώτατης Εκπαίδευσης» (Α’ 159), 
όπως τροποποιήθηκε με τις παρ. 4 και 17 του άρθρου 7 
του Ν. 2158/93 «Εκσυγχρονισμός του Ιδρύματος κρατι¬ 
κών Υποτροφιών (Ι.Κ.Υ.) και άλλες διατάξεις (Α’ 109). 

2. Τις διατάξεις του άρθρου 29Α’ του Ν. 1558/85 «Κυ¬ 
βέρνηση και Κυβερνητικά Όργανα» (Α’ 137), όπως αυτό 
προστέθηκε με το άρθρο 27 του Ν. 2081/92 «Ρύθμιση 
του θεσμού των Επιμελητηρίων τροποποίηση των διατά- 
ξεωντου Ν. 1712/87 για τον εκσυγχρονισμό των επαγγελ¬ 
ματικών Οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις (Α’ 154). 

3. Την εισήγηση της Συγκλήτου του Πανεπιστημίου Ιω- 
αννίνων (συνεδρίαση 750/30,6.94) και την πρόταση της 
Γενικής Συνέλευσης της Ιατρικής Σχολής του Πανεπιστη¬ 
μίου Ιωαννίνων (συνεδρίαση 263α/28.6.94) για τη δη¬ 
μιουργία Ερευνητικού Πανεπιστημιακού Ινστιτούτου 
(Ε,Π.Ι.) «Νευροχειρουργικό Ινστιτούτο Πανεπιστημίου Ιω- 
αννίνων» (ΝΧ.Ι.Π.Ι ). 

4. Το γεγονός ότι δεν διατύπωσε τη γνώμη του το Δια- 
πανεπιστημιακό Συμβούλιο Έρευνας, αν και ζητήθηκε με 
το έγραφα του Υπουργείου Εθνικής Παιδείας και θρη¬ 
σκευμάτων (Β7/232/3.10.94) και ότι έχει παρέλθει άπρα¬ 
κτος η προθεσμία του άρθρου 50, παρ. 3 του Ν. 1268/82, 
η οποία εφαρμόζεται και για την ίδρυση (Ε.Π.Ι.) σύμφωνα 
με τη διάταξη της παρ. 17, του άρθρου 28 του Ν. 2083/92. 

5. Το γεγονός ότι από τις διατάξεις του παράντος δια¬ 
τάγματος προκαλούνται οι εξής δαπάνες: 

α) Ετησίως 25.000.000 δραχμές για το κόστος λειτουρ- 

γίας κατά τα ειδικότερα οριζόμενα στο άρθρο 15. Η δα¬ 
πάνη αυτή θα καλύπτεται με το ποσό των 10.000.000 
δραχμών από τον προϋπολογισμό του Υπουργείου Εθνι¬ 
κής Παιδείας και θρησκευμάτων (ΥΠ.Ε.Π.Θ.), και θα βα¬ 
ρύνει το φορέα Φ19-120 και ΚΑΕ 2529 με αντίστοιχη επι¬ 
χορήγηση με το ποσό των 15.000.000 δραχμών από το 
Υπουργείο Οικονομικών. 

β) Εφ’ άπαξ δαπάνη ποσού 75.000,000 δραχμών για το 
κόστος υλικοτεχντικής υποδομής κατά τα οριζόμενα στο 
άρθρο 15. Η δαπάνη αυτή καλύπτεται: 

(ϊ) Με επιχορήγηση 15.000.000 δραχμών από τον προϋ¬ 
πολογισμό Δημοσίων Επενδύσεων του ΥΠ.Ε.Π.Θ. 

(π> Με επιχορήγηση 35.000.000 δραχμών από τον προϋ¬ 
πολογισμό του Υπουργείου Οικονομικών. 

(ϋί) Με επιχορήγηση 25.000.000 δραχμών από την Γε¬ 
νική Γραμματεία Περιφέρειας Ηπείρου. 

6. Την αριθ. 55/95 γνωμοδότηση του Συμβουλίου Επι- 
κρατεΐας, ύστερα από πρόταση των Υπουργών Οικονομι¬ 
κών και Εθνικής Παιδείας και θρησκευμάτων, αποφασί¬ 
ζουμε: 

Άρθρο 1 

Ίδρυση - Επωνυμία 

1. Ιδρύεται Ερευνητικό Πανεπιστημιακό Ινστιτούτο με 
την επωνυμία «Νευροχειρουργικό Ινστπούτο Πανεπιστη¬ 
μίου ΙωαννΙνων» και το διακριτικό τίτλο: «ΝΧ.Ι.Π.Ι.». Το Ιν¬ 
στιτούτο στις σχέσεις του με το εξωτερικό χρησιμοποιεί, 
στην Αγγλική, την επωνυμία «ΝΕϋΗΟδυΒΘΙΟΑΙ ΙΝ8ΤΙ- 
τυτε ΟΡ ΤΗΕ υΝίνΕΚδΙΤΥ ΟΡ ΙΟΑΝΝΙΝΑ» και με διακρι¬ 
τικό τίτλο: «Ν.Ι.υ.Ι.». 

2. ΤΟ Ινστιτούτο ανήκει οργανικά στο Πανεπιστήμιο Ιω- 
αννίνων συνδεόμενο άμεσα και αποκλειστικά με τη Νευ- 
ροχειρουργική (Τομέας Νευρικού Συστήματος και Αισθη¬ 
τηρίων Οργάνων). 

Άρθρο 2 
Έδρα - Σφραγίδα 

1. Το -ΝΧ.Ι.Π.Ι.» είναι Νομικό Πρόσωπο Ιδιωτικού Δι¬ 
καίου και έχει έδρα το Δήμο Ιωαννιτών όπου και οι εγκατα¬ 
στάσεις του Τομέα Νευρικού Συστήματος και Αισθητη¬ 
ρίων Οργάνων του Πανεπιστημίου Ιωαννίνων. 

2, Το «ΝΧ.Ι.Π.Ι.» έχει σφραγίδα στρογγυλή, η οποία 
αποτελείται από δύο επάλληλες και ομόκεντρες περιφέ¬ 
ρειες, από τις οποίες η εξωτερική έχει διάμετρο τεσσάρων 
εκατοστών του μέτρου. Στο δακτύλιο μεταξύ των δύο πε¬ 
ριφερειών αναγράφονται, σε κυκλική διάταξη, οι λέξεις 
ΝΕΥΡΟΧΕΙΡΟΥΡΓΙΚΟ ΙΝΣΤΙΤΟΥΤΟ ΠΑΝΕΠΙΣΤΗΜΙΟΥ 
ΙΩΑΝΝΙΝΩΝ. Στον εσωτερικό κύκλο φέρει απεικόνιση με 
το έμβλημα του ινστιτούτου, το οποίο καθορίζει με από¬ 
φασή του το Δ.Σ. 

Άρθρο 3 

Εποπτεία - Ελεγχος 

Το «ΝΧ.Ι.Π.Ι.» έχει διοικητική και οικονομική αυτοτέ¬ 
λεια, εποπτεύεται από το Υπουργείο Εθνικής Παιδείας και 
θρησκευμάτων και λειτουργεί στο πλαίσιο του Πανεπι¬ 
στημίου ΙωαννΙνων. 

Άρθρο 4 
Σκοποί 

1. Σκοποί του Ινστιτούτου είναι: 

α) Η ανάπτυξη των μεταπτυχιακών σπουδών στις βασι¬ 
κές και κλινικές νευροεπιστήμες σε συγκεκριμένα προ¬ 


γράμματα τα οποία χρηματοδοτούνται από ερευνητικά 
προγράμματα Υπουργείων, της ΕΟΚ, της Επιτροπής 
Ερευνών του Πανεπιστημίου και λοιπών διεθνών φο¬ 
ρέων. 

β) Η ανάπτυξη κλινικοεργαστη ριακών και επιδημιολογι- 
κών μελετών (ά3ΐ3 όβηΚ) με σκοπό την αναδιάρθρωση των 
υγειονομικών υπηρεσιών για την πιο άνετη, αποτελεσμα¬ 
τική και οικονομική παροχή τους. 

γ) Η ανάπτυξη κλινικών μεθόδων διαγνώσεως και θερα¬ 
πείας νευρολογικών ασθενειών. 

δ) Η ανάπτυξη μεθόδων τεχνικών και τεχνολογικών ερ- 
γαλείων/συσκευών για την αναβάθμιση όχι μόνο των συγ¬ 
χρόνων χειρουργικών θεραπειών αλλά για την εμπορική 
τους εκμετάλλευση στη διεθνή αγορά β ©Ιατρικής τεχνο¬ 
λογίας. 

2. Για την επίτευξη των σκοπών αυτών, το Ινστι¬ 
τούτο: 

α) Εκπονεί και διεξάγει ερευνητικά προγράμματα (και 
μελέτες), τα οποία ανοφέρονται στην περιοχή των επιστη¬ 
μονικών ενδιαφερομένων του Ινστιτούτου. 

β) Παρέχει υπηρεσίες σχετικές με τις ερευνητικές δρα¬ 
στηριότητες του. 

γ) Προωθεί την ανάπτυξη σχέσεων και συνεργάζεται με 
Τμήματα Ανωτάτων Εκπαιδευτικών Ιδρυμάτων (Α.Ε.Ι.), με 
Ερευνητικά Ιδρύματα και με Τμήματα Τεχνολογικών Εκ¬ 
παιδευτικών Ιδρυμάτων (Τ.Ε.Ι.) του εσωτερικού και του 
εξωτερικού, τα οποία ασκούν όμοια ή συναφή δραστηριό¬ 
τητα. 

δ) Ειδικεύει επιστήμονες στους τομείς δραστηριότητάς 
του. 

ε) Προμηθεύει τον απαραίτητο εξοπλισμό. 

στ) Αναπτύσσει κάθε άλλη δραστηριότητα συναφή με 
τους σκοπούς του. 

ζ) Χορηγεί υποτροφίες σε προπτυχιακούς και μεταπτυ¬ 
χιακούς φοιτητές και σπουδαστές. 

η) Δίνει τη δυνατότητα εκπαίδευσης μεταπτυχιακών 
φοιτητών που σχετίζονται με το ερευνητικό περιεχόμενο 
του ΝΧ.Ι.Π.Ι. Ιδιαίτερη μέριμνα λαμβάνεται για την απρό¬ 
σκοπτη συμμετοχή των μεταπτυχιακών φοιτητών στα 
ερευνητικά προγράμματα του Ινστιτούτου και για την 
χρήση από αυτούς της τεχνολογικής του υποδομής. 

Άρθρο 5 

Φορείς συμμετοχής 

Στο ΝΧ.Ι.Π.Ι. συμμετέχει το Νευροχειρουργικό Τμήμα 
του Πανεπιστημίου ΙωαννΙνων με ερευνητές του Ελληνι¬ 
κού και Διεθνούς ακαδημαϊκού χώρου με εξειδίκευση και 
εργασία στη νευροχειρουργική επιστήμη. 

Άρθρο 6 

Διοίκηση του Ινστιτούτου 

1. Τα Όργανα Διοίκησης του Ινστιτούτου είναι το Διοι¬ 
κητικό Συμβούλιο, ο Διευθυντής και ο Αναπληρωτής Διευ¬ 
θυντής, σύμφωνα με το άρθρο 17, παρ. 5 του Ν. 2083/92. 

2. Για τη διαδικασία διορισμού, τα ειδικότερα προσόντα, 
τις αρμοδιότητες και τη διάρκεια θητείας του Διευθυντή 
και του Αναπληρωτή Διευθυντή εφαρμόζονται οι διατάξεις 
της παρ. 7, του άρθρου 17 του Ν. 2083/92. 

Ο Διευθυντής του Ινστιτούτου μπορεί να είναι Καθηγη¬ 
τής ή Αναπληρωτής Καθηγητής ή Ομότιμος Καθηγητής, 
του Πανεπιστημίου Ιωαννίνων, με εξειδίκευση στη Νευρο- 
χειρουργική. 

Ο Αναπληρωτής Διευθυντής του Ινστιτούτου δωρίζεται 
κατόπιν εισηγήοεως του Διευθυντού, μέλος Δ.Ε.Π. της 

Νευροχειρουργικής, ή ερευνητής αναγνωρισμένου κύ¬ 
ρους με διοικητική πείρα και ερευνητική δραστηριότητα 
στο αντικείμενο της Νευροχειρουργικής. 

Ο Διευθυντής επιλέγεται από τη Σύγκλητο του Πανεπι¬ 
στημίου Ιωαννίνων με την κατά το άρθρο 12, παρ. 1 του Ν. 
2083/92 ειδική σύνθεση. 

3. Το Διοικητικό Συμβούλιο του Ινστιτούτου αποτελείται 
από: 

α) Το Διευθυντή ως Πρόεδρο, 
β) Από τρία μέλη Δ.Ε.Π. της Νευροχειρουργικής Κλινι¬ 
κής του Τμήματος Ιατρικής του Πανεπιστημίου Ιωαννίνων 
και των Τμημάτων Ιατρικής των άλλων Ελληνικών Πανεπι¬ 
στημίων με τα οποία συνεργάζεται, ή νευροχειρουργών 
άλλων Ελληνικών Πανεπιστημίων. 

γ) Δύο ερευνητές του Ινστιτούτου, που προτεΐνονται 
από την πλειοψηφία των ερευνητών του Ινστιτούτου. 

Η θητεία των μελών του Δ.Σ. είναι τριετής. 

4. Το Διοικητικό Συμβούλιο του Ινστιτούτου αποφασίζει 
για κάθε θέμα που αφορά στη διοίκηση και λειτουργία, στη 
διαχείριση της περιουσίας και στη διάθεση των πόρων αυ¬ 
τού, καθώς και για κάθε ενέργεια που σχετίζεται με την 
εκπλήρωση των σκοπών αυτού. 

Ειδικότερα το Διοικητικό Συμβούλιο: 
α) Χαράζει τη γενική ερευνητική πολιτική του Ινστιτού¬ 
του. 

β) Εποπτεύει, ελέγχει και κατευθύνει τις υπηρεσίες 
του. 

γ) Καθορίζει την οικονομική πολιτική του Ινστιτούτου, 
δ) Εγκρίνει τον προϋπολογισμό, τον απολογισμό και τον 
ισολογισμό του Ινστιτούτου. 

ε) Προσλαμβάνει, ύστερα από εισήγηση του Διευθυντή, 
το αναγκαίο προσωπικό και καθορίζει το ύφος των αποδο¬ 
χών του. 

στ) Καταρτίζει τον κανονισμό λειτουργίας του Ινστιτού¬ 
του. 

ζ) Υποβοηθεί το Διευθυντή στο έργο του. Η συνδρομή 
αυτή συνίσταται στην παροχή γνώμης προς τον Διευθυντή 
για θέματα σχετικά με τη λειτουργία του Ινστιτούτου. 

η) Αξιολογεί και προτείνει όλα τα ερευνητικά προγράμ¬ 
ματα και εγκρίνει την υλοποίησή τους εφόσον εμπίπτουν 
στους σκοπούς και δυνατότητες του Νευροχειρουργικού 
Ινστιτούτου. 

5. Ο Διευθυντής του Ινστιτούτου ασκεί τις εξής αρμο¬ 
διότητες: 

α) Εκπροσωπεί το Ινστιτούτο οτις Αρχές και στις σχέ¬ 
σεις του με κάθε τρίτο. 

β) Διευθύνει το Ινστιτούτο και μεριμνά για την εν γένει 
οργάνωση και εύρυθμη λειτουργία του. 
γ) Συγκαλεί το Διοικητικό Συμβούλιο, 
δ) Καταρτίζει το πλαίσιο της ερευνητικής δραστηριότη¬ 
τας και καθορίζει τις διαδικασίες αξιολόγησης, επιλογής 
και χρηματοδότησης των ερευνητικών προγραμμάτων. 

ε) Συντονίζει τις ερευνητικές δραστηριότητες και λαμ¬ 
βάνει τα αναγκαία μέτρα για την εύρυθμη λειτουργία του. 

στ) Μεριμνά για την κατάρτιση του προϋπολογισμού, 
του απολογισμού και του ισολογισμού και την υποβολή 
τους για έγκριση στο Δ.Σ. 

ζ) Αναζητεί πηγές χρηματοδότησης και ενεργεί κάθε 
πράξη που είναι απαραίτητη για την εξασφάλιση χρηματι¬ 
κών πόρων. 

η) Αποδέχεται κάθε είδους επιχορηγήσεις, δωρεές και 
εισφορές τρίτων και καθορίζει τους ειδικότερους όρους 
αποδοχής και διάθεσής τους, 
θ) Δίνει εντολή για την πληρωμή κάθε δαπάνης, 
ι) Υπογράφει συμβάσεις πρόσληψης του κάθε είδους 


προσωπικού του Ινστιτούτου. 

ια) Προΐσταται του προσωπικού του Ινστιτούτου. 

ιβ) Υπογράφει τα έγγραφα του Ινστιτούτου. 

6. Ο Αναπληρωτής Διευθυντής του Ινστιτούτου αναπλη¬ 
ρώνει το Διευθυντή σε περίπτωση απουσίας ή κωλύματός 
του και ασκεί όσες αρμοδιότητες ανατίθενται σ’ αυτόν με 
τον εσωτερικό κανονισμό λειτουργίας ή με αποφάσεις του 
Δ.Σ. ή του Διευθυντή. 

7. Ο Διευθυντής του Ινστιτούτου μπορεί με απόφασή 
του να παρέχει γενική ή ειδική εξουσιοδότηση εκπροσώ¬ 
πησης του Ινστιτούτου, είτε σε μέλη του Δ.Σ., είτε σε 
ερευνητές ή υπαλλήλους του Ινστιτούτου. Ομοίως, ο 
Διευθυντής μπορεί να μεταβιβάσει ορισμένες αρμοδιότη- 
τές του σε υπαλλήλους του Ινστιτούτου. 

8. Το ύψος των αποδοχών του Διευθυντή ορίζεται το 
50% των πόσης φύσεως τακτικών αποδοχών της οργανι¬ 
κής του θέσης. 

Αρθρο 7 
Διάρθρωση 

1. Το Ινστιτούτο έχει τις εξής Υπηρεσίες: 

α) Υπηρεσία Υποστήριξης Ερευνών και Εκδόσεων. 

β) Υπηρεσία Οικονομικών και Προσωπικού. 

γ) Γραμματεία. 

2. Οι αρμοδιότητες κάθε μιας από τις προαναφερόμε- 
νες Υπηρεσίες είναι οι εξής: 

α) Η Υπηρεσία Υποστήριξης Ερευνών και Εκδόσεων πα¬ 
ρέχει κάθε διοικητική υποστήριξη για την εκπόνηση και 
διεξαγωγή των ερευνητικών πογραμμάτων, μεριμνά για τη 
συγκέντρωση στοιχείων και πληροφοριών στους τομείς 
που καλύπτουν οι δραστηριότητες του Ινστιτούτου και 
συλλέγει τα αναγκαία στατιστικά και λοιπά συγκριτικά 
στοιχεία για τη σχεδίαση και εκτέλεση των ερευνητικών 
προγραμμάτων. Μεριμνά για την έκδοση των δημοσιεύ¬ 
σεων και λοιπών εντύπων του Ινστιτούτου και τη συγκρό¬ 
τηση και ενημέρωση αρχείου. 

β) Η Υπηρεσία Οικονομικών και Προσωπικού μεριμνά 
για την κατάρτιση - έγκριση και εκτέλεση του τακτικού 
προϋπολογισμού, καθώς και του προγράμματος Δημοσίων 
Επενδύσεων, διαχειρίζεται κάθε δαπάνη, μεριμνά για την 
εκκαθάριση των αποδοχών και γενικότερα των αποζημιώ¬ 
σεων του προσωπικού, χειρίζεται όλα τα θέματα που σχε¬ 
τίζονται με τα ασφαλιστικά ταμεία, μεριμνά για την εί¬ 
σπραξη των εσόδων και τη διεκπεραίωση των διαδικασιών 
που αφορούν στην αγορά εξοπλισμού, εφοδίων ή άλλου 
περιουσιακού στοιχείου. Διεκπεραιώνει τις διαδικασίες 
που αφορούν στα θέματα πρόσληψης και υπηρεσιακής 
κατάστασης του προσωπικού του Ινστιτούτου και μεριμνά 
για τις μετακινήσεις του προσωπικού του Ινστιτούτου στο 
εσωτερικό και το εξωτερικό. 

γ) Η Γραμματεία μεριμνά για τη διοίκηση και αρχειοθέ¬ 
τηση της αλληλογραφίας, τη δακτυλογράφηση και αναπα¬ 
ραγωγή εγγράφων, τη φύλαξη και τον καθορισμό των χώ¬ 
ρων. 

3. Η εσωτερική διάρθρωση των Υπηρεσιών του Ινστιτού¬ 
του σε επιμέρους μονάδες καθορίζεται με τον εσωτερικό 
κανονισμό λειτουργίας του. 

Άρθρο 8 

1. Το προσωπικό του Ινστιτούτου διακρίνεται σε τακτικό 
και έκτακτο. 

2. Το τακτικό προσωπικό προσλαμβάνεται με σύμβαση 
εργασίας Ιδιωτικού Δικαίου και διακρίνεται σε επιστημο¬ 
νικό, ειδικό τεχνικό, διοικητικό και βοηθητικό. 

Αρθρο 9 

Επιστημονικό προσωπικό 

1. Το Επιστημονικό Προσωπικό αποτελεΐται από: 

α) Τακτικούς ερευνητές που είναι μέλη Δ.Ε.Π. του Τμή¬ 
ματος Ιατρικής του Πανεπιστημίου Ιωαννίνων ή μέλη ανα¬ 
γνωρισμένων Πανεπιστημίων της Ελλάδος και του εξωτε¬ 
ρικού. 

β) Ερευνητές που προσλαμβάνονται στο Ινστιτούτο με 
σύμβαση έργου ή με σύμβαση εργασίας Ιδιωτικού Δικαίου 
και έχουν αντίστοιχα προσόντα με τα μέλη Δ.Ε.Π. Η επι¬ 
στημονική εξέλιξη του ερευνητικού προσωπικού καθορί¬ 
ζεται με διαδικασίες που προβλέπονται από τον εσωτε¬ 
ρικό κανονισμό του Ινστιτούτου. 

V) Επισκευές, εμπειρογνώμονες και συνεργαζόμενους 
ερευνητές που μπορεί να είναι μέλη Δ.Ε.Π., ειδικοί επι¬ 
στήμονες του Πανεπιστημίου Ιωαννίνων ή άλλων Α.Ε.Ι. ή 
Τ.Ε.Ι. ή και συνεργαζόμενους ερευνητές από τη βιομηχα¬ 
νία. 

δ) Μεταπτυχιακούς φοιτητές του Τμήματος Ιατρικής 
του Πανεπιστημίου Ιωαννίνων ή και άλλων εκπαιδευτικών 
και ερευνητικών ιδρυμάτων. 

ε) Μεταδιδακτορικούς υποτρόφους του Τμήματος Ια¬ 
τρικής του Πανεπιστημίου Ιωαννίνων ή και άλλων εκπαι¬ 
δευτικών και ερευνητικών ιδρυμάτων. 

2. Η πρόσληψη των ερευνητών γίνεται ύστερα από προ¬ 
κήρυξη θέσεων. Στην προκήρυξη αναφέρονται τα προσό¬ 
ντα πρόσληψης. Η προκήρυξη των θέσεων γίνεται με από¬ 
φαση του Διευθυντή που εκδίδεται μετά από απόφαση 
του Δ.Σ. και δημοσιεύεται σε μία (1) τουλάχιστον ημερήσια 
εφημερίδα. 

3. Η επιλογή γίνεται από το Δ.Σ. του Ινστιτούτου. Για το 
σκοπό αυτό, το Δ.Σ. ορίζει τριμελή εισηγητική επιτροπή 
από επιστήμονες αναγνωρισμένου κύρους, ειδικούς στο 
αντικείμενο της προκηρυχθείσας θέσης. Αφού ακούσει 
την εισήγηση, το Δ.Σ. αποφασίζει με απλή πλειοψηφία 
των παρόντων μελών του. 

4. Ο αριθμός των θέσεων του τακτικού επιστημονικού 
προσωπικού του Ινστιτούτου ορίζεται σε οκτώ (8): 

- Ένας (1) ερευνητής Α' βαθμίας 

- Ένας (1) ερευνητής Β’ βαθμίδας 

- Τρεις (3) ερευνητές Γ βαθμίδας 

- Τρεις (3) ερευνητές Δ' βαθμίδας 

Αρθρο 10 
Λοιπό προσωπικό 

1. Το λοιπό προσωπικό του Ινστιτούτου ανήκει στις εξής 
κατηγορίες: 

α) Ειδικοί Τεχνικοί Επιστήμονες και Τεχνολόγοι Τεχνι¬ 
κοί, 

β) Διοικητικό προσωπικό, 

γ) Βοηθητικό προσωπικό, 

2. Ο συνολικός αριθμός των θέσεων του προσωπικού 
αυτού ορίζεται σε δέκα (10) και κατανέμεται σύμφωνα με 
τον εσωτερικό κανονισμό, ή μέχρι την έκδοσή του, με από¬ 
φαση του Δ.Σ. 

3. Η απασχόληση του προσωπικού αφορά στην εκτέ¬ 
λεση ειδικών επιστημονικών και τεχνικών εργασιών υπο¬ 
δομής και λειτουργίας του Ινστιτούτου, στην υποστήριξη 
της έρευνας και στη στελέχωση των Υπηρεσιών. 

4. Η πρόσληψη γίνεται ύστερα από προκήρυξη των θέ¬ 
σεων. Στην προκήρυξη αναφέρονται η κατηγορία της θέ¬ 
σης, η ειδικότητα και ειδικότερα προσόντα πρόσληψης. Η 
προκήρυξη των θέσεων γίνεται με απόφαση του Διευθυ¬ 


ντή, που εκδίδεται μετά από απόφαση του Δ.Σ. και δημο¬ 
σιεύεται σε μία (1) τουλάχιστον εφημερίδα της Αθήνας. Σε 
εξαιρετικές περιπτώσεις μπορεί να γίνεται με απόφαση 
του Δ.Σ. 

5. Προσόντα πρόσληψης ορίζονται: 

α) Για τους ειδικούς Τεχνικούς Επιστήμονες και Τεχνο¬ 
λόγους Τεχνικούς: Τα αντίστοιχα κατά ειδικότητα πτυχία 
των Τ.Ε.Ι. της χώρας ή ισότιμα της αλλοδαπής και εμπειρία 
σε θέματα υποδομής και υποστήριξης της έρευνας που 
αποδεικνύεται από βεβαιώσεις σχετικής προϋπηρεσίας 
τους. 

β) Γ ια το διοικητικό προσωπικό: 

(ί) Για το προσωπικό Πανεπιστημιακής Εκπαίδευσης 
(Π.Ε.), Πτυχίο ή δίπλωμα νομικών, ή πολιτικών, ή οικονομι¬ 
κών επιστημών, ή κοινωνιολογίας, ή διοίκησης επιχειρή¬ 
σεων από Α.Ε.Ι., της ημεδαπής, ή δίπλωμα του Οικονομι¬ 
κού Πανεπιστημίου ή του Πανεπιστημίου Πειραιώς, ή Ανω- 
τάτων Βιομηχανικών Σχολών της ημεδαπής, ή ισότιμο 
προς τα πιο πάνω δίπλωμα. 

<Η> Για το προσωπικό Τεχνολογικής Εκπαίδευσης (Τ.Ε.): 
Πτυχίο ή δίπλωμα διοίκησης επιχειρήσεων ή λογιστικής 
Τ.Ε.Ι., ή ισότιμων σχολών της αλλοδαπής. Για την πρόσ¬ 
ληψη του παραπάνω προσωπικού Π.Ε. καιΤ.Ε. συνεκτιμά- 
ται κατά περίπτωση και η γνώση μιας των γλωσσών Αγγλι¬ 
κής, Γαλλικής, Γερμανικής, Ισπανικής ή Ιταλικής που απο- 
δεικνύεταιαπό σχετικές βεβαιώσεις ή πιστοποιητικά, ή με 
ειδική εξέταση. 

(ί») Για το προσωπικό Δευτεροβάθμιας Εκπαίδευσης 
(Δ.Ε.): Απολυτήριο Γενικού Λυκείου ή εξαταξίου Γυμνα¬ 
σίου, απολυτήριο Τεχνικού Επαγγελματικού Λυκείου ή 
τμήματος υπαλλήλων γραφείου (διοίκησης) ή λογιστηρίου. 
Ειδικότερα οι προσλαμβανόμενοι για γραμματείς πρέπει 
να γνωρίζουν άριστα την Αγγλική γλώσσα, πράγμα που θα 
διαπιστώνεται με ειδική εξέταση, ενώ επιθυμητή είναι η 
ικανοποιητική γνώση μιας εκ των γλωσσών Γαλλική, Γερ- 
μανική, Ισπανική ή Ιταλική. Μπορεί κατά περίπτωση να 
ορισθεί ως απαραίτητη π άριστη γνώση κάποιας άλλης 
γλώσσας εκτός της Αγγλικής. 

γ) Για το βοηθητικό προσωπικά: Απολυτήριο τριταξίου 
Γυμνασίου ή Δημοτικού, ή ειδικότητα ή εμπειρία που ορί¬ 
ζεται με την προκήρυξη και αποδεικνύεται από σχετική 
βεβαίωση ή με ειδική εξέταση. 

6. Την επιλογή του προσωπικού πραγματοποιεί το Διοι¬ 
κητικό Συμβούλιο του ΝΧ.Ι.Π.Ι. 

7. Το προσωπικό του παρόντος άρθρου προσλαμβάνε¬ 
ται με σύμβαση εργασίας Ιδιωτικού Δικαίου ορισμένου ή 
αορίστου χρόνου, στη σύμβαση ορίζονται και οι καταβαλ¬ 
λόμενες μηνιαίες αποδοχές, το ύψος των οποίων καθορί¬ 
ζεται από το Διοικητικό Συμβούλιο, ύστερα από εισήγηση 
του Διευθυντή. 

Αρθρο 11 

Έκτακτο προσωπικό 

Γ ία την κάλυψη εκτάκτων ή παροδικών αναγκών είναι 
δυνατή με απόφαση του Διευθυντή η πρόσληψη προσωπι¬ 
κού με σύμβαση εργασίας ορισμένου χρόνου, ή με ανά¬ 
θεση έργου ή με υποτροφία στα πλαίσια ερευνητικών προ¬ 
γραμμάτων, πέραν του αριθμού των θέσεων που προβλέ- 
πονται στο προηγούμενο άρθρο. 

"Αρθρο 12 

Υποχρεώσεις - Δικαιώματα 

1. Στο προσωπικό του του Ινστιτούτου, εκτός από το 

προσωπικό που έχει την ιδιότητα του μέλους Δ.Ε.Π., 
έχουν ανάλογη εφαρμογή οι διατάξεις (υποχρεώσεις - δι¬ 
καιώματα) των άρθρων 14 έως 25 του Π.Δ. 410/88 (Α' 
191). 

2. Στο προσωπικό του Ινστιτούτου έχουν επίσης ανά¬ 
λογη εφαρμογή οι διατάξεις των άρθρων 46 (περιπτώσεις 
λύσης της σύμβασης εργασίας), 47 (έκπτωση), 48 έως και 
52 (απόλυση), 53 και 54 (καταγγελία της σύμβασης εργα¬ 
σίας υπό του Ινστιτούτου ή του απασχολουμένου) και 55 
(αποζημίωση) του Π.Δ. 410/88 (Α' 191). Όπου στις παρα¬ 
πάνω διατάξεις προβλέπεται λήψη απόφασης οργάνων ή 
υπηρεσιακού συμβουλίου, την απόφαση αυτή λαμβάνει ο 
Διευθυντής ύστερα από σύμφωνη γνώμη του Δ.Σ., η οποία 
δεν δημοσιεύεται στην Εφημερίδα της Κυβερνήσεως. 

Αρθρο 13 

Πόροι - Πηγές χρηματοδότησης 

1. Πόροι του Ινστιτούτου είναι: 

α) Επιχορηγήσεις από τον τακτικό προϋπολογισμό και 
τον προϋπολογισμό Δημοσίων Επενδύσεων, κατά τα ειδι- 
κώτερα οριζόμενα στην επόμενη παράγραφο. 

β) Χρηματοδοτήσεις από διεθνείς οργανισμούς, ιδιωτι¬ 
κές επιχειρήσεις και ιδιώτες. 

γ) Δωρεές, κληρονομιές και κάθε είδους τακτικές και 
έκτακτες εισφορές ημεδαπών ή αλλοδαπών, φυσικών ή 
νομικών προσώπων. 

δ) Έσοδα από την παροχή υπηρεσιών, την εκτέλεση ή 
την αξιολόγηση ερευνητικών προγραμμάτων για λογαρια¬ 
σμό τρίτων ή την πώληση πνευματικών προϊόντων που πα¬ 
ράγει το Ινστιτούτο. 

ε) Τόκοι από καταθέσεις, 

στ) Πρόσοδοι από την εκμετάλλευση της περιουσίας 
του Ινστιτούτου. 

ζ) Λοιπά πόσης φύσεως έσοδα. 

2. Πηγές χρηματοδότησης είναι: 

α) Το Υπουργείο Εθνικής Παιδείας και θρησκευμάτων 
με ποσοστό συμμετοχής 40% ετησίως στα λειτουργικά 
έξοδα του Ινστιτούτου και 15.000.000 δραχμών εφ’ άπαξ 
από τον προϋπολογισμό Δημοσίων Επενδύσεων για το κό¬ 
στος της αναγκαίας υλικοτεχνικής υποδομής. 

β) Το Υπουργείο Οικονομικών με ποσοστό συμμετοχής 
60% ετησίως στα λειτουργικά έξοδα του Ινστιτούτου και 
με μία εφ' άπαξ επιχορήγηση 35.000.000 δραχμών. Μία 
επιπρόσθετη εφ’ άπαξ επιχορήγηση 20.000.000 δραχμών 
πρόκειται να δοθεί το δεύτερο έτος λειτουργίας του 
ΝΧ.Ι.Π.Ι. 

γ) Η Γενική Γραμματεία Περιφέρειας Ηπείρου με εφ’ 
άπαξ επιχορήγηση 25.000.000 δραχμών. 

δ) Το Πανεπιστήμιο Ιωαννίνων με παραχώρηση δικαιώ¬ 
ματος χρήσης εργαστηριακών χώρων, γραφείων, επιστη¬ 
μονικού εξοπλισμού και κάλυψη παγίων αναγκών. 

Οι πόροι και τα έσοδα του Ινστιτούτου από οποιαδήπστε 
πηγή και αν προέρχονται, κατατίθενται σε λογαριασμό 
τράπεζας και η ανάληψη, διάθεση ή πραγματοποίηση 
οποιαδήποτε δαπάνης από το λογαριασμό αυτό, γίνεται με 
ειδική εντολή του Διευθυντή ή του νόμιμα εξουσιοδοτημέ¬ 
νου απ’ αυτόν. 

Αρθρο 14 

Υλικοτεχνική υποδομή του Ινστιτούτου 

1. Η υλικοτεχνική υποδομή του Ινστιτούτου η οποία 
αποτελείται από τους χώρους τα επιστημονικά και άλλα 
όγρανα ανήκει στο Ινστιτούτο. 

2. Χώροι του Ινστιτούτου θεωρούνται οι ήδη παραχωρη- 


θέντες αίθριοι χώροι, κτίρια και αίθουσες από το Πανεπι¬ 
στήμιο Ιωαννίνων. 

Αρθρο 15 

Κόστος λειτουργίας 

1. Το ετήσιο κόστος λειτουργίας του Ινστιτούτου εκτι- 
μάται στο ποσό των 25.240.000 δραχμών, το οποίο ανα¬ 
λύεται ως εξής: 

δραχμές 


α) Αποδοχές τακτικού προσωπικού 15.700.000 

β) Αποδοχές έκτακτου προσωπικού 3.840.000 

γ) Αμοιβή ορκωτού λογιστή 200.000 

δ) Μετακινήσεις 2.900.000 

ε) Κόστος γραμμών άεΐβ 500.000 

στ) Πάγιες λειτουργικές ανάγκες 800,000 

ζ) Αναλώσιμα 800.000 

η) Απρόβλεπτα 500.000 

Σύνολο 25.240.000 


2. Το κόστος της αναγκαίας υλικοτεχνικής υποδομής 
εκτιμάται στο ποσό των 75.000.000 δραχμών που αναλύ- 


εται ως εξής: 

δραχμές 

α) Επιστημονικά όργανα 

23.000.000 

β) Η/Υ, τερματικά 

3.000.000 

γ) Φωτοτυπικό 

600.000 

δ) Συσκευή (αχ 

200.000 

ε) Επίπλωση χώρων 

4.500.000 

στ) Αγορά καταγραφικού υλικού 

2.000.000 

ζ) Αναλώσιμα υλικά εγκατάστασης 

1.000.000 

η) Συσκευές εργαστηριακών πειραμάτων 

40.000.000 

θ) Αγορά εκτυπωτή 

700.000 

Σύνολο 

75.000.000 


• Αρθρο 16 

Οικονομικός έλεγχος 

1. Ο τακτικός έλεγχος της οικονομικής διαχείρισης 
του Ινστιτούτου και ο έλεγχος του ισολογισμού του πραγ¬ 
ματοποιείται κάθε χρόνο από ένα (1) ορκωτό ελεγκτή, που 
ορίζεται με απόφαση του Διευθυντή από πίνακα δέκα (10) 
ορκωτών ελεγκτών, ο οποίος καταρτίζεται από το Διοικη¬ 
τικό Συμβούλιο του Σώματος Ορκωτών Λογιστών μετά από 
αίτηση του Ινστιτούτου. Οι δαπάνες του ελέγχου βαρύ¬ 
νουν το Ινστιτούτο. 

2. Ο έλεγχος των δαπανών ενεργείται με βάση τα πρω¬ 
τότυπα δικαιολογητικά, δηλαδή τα σχετικά τιμολόγια και 
αποδείξεις των προμηθευτών ή δελτία παροχής υπηρε¬ 
σιών, τα οποία τηρεί η οικονομική υπηρεσία του Ινστιτού¬ 
του για κάθε πραγματοποιούμενη δαπάνη. 

3. Το διαχειριστικό έτος του Ινστιτούτου συμπίπτει με το 
οικονομικό έτος. Το πρώτο διαχειριστικό έτος είναι το τρέ- 
χον οικονομικό έτος κατά την ημέρα ίδρυσης του Ινστιτού¬ 
του. 

4. 0 οκρωτός ελεγκτής που ασκεί τον τακτικό έλεγχο 
οικονομικής διαχείρισης του Ινστιτούτου, υποβάλλει μέχρι 
το τέλος Ιουνίου κάθε έτους έκθεση για την διαχείριση και 
τον απολογισμό του διαχειριστικού έτους που έληξε. Οι 
εκθέσεις υποβάλλονται στον Υπουργό Εθνικής Παιδείας 
και θρησκευμάτων, στο Διοικητικό Συμβούλιο του Ινστι¬ 
τούτου, καθώς και σε όλους του φορείς που επιχορήγη¬ 
σαν με οποιονδήποτε τρόπο το ίνστιτούτο.κατά το ελεγχό¬ 
μενο χρονικό διάστημα. 

5. Ο Υπουργός Εθνικής Παιδείας και θρησκευμάτων 

μπορεί να ζητήσει οποτεδήποτε εκτάκτους ελέγχους της 
οικονομικής διαχείρισης του Ινστιτούτου που διενεργού- 
νται στην περίπτωση αυτή από επιθεωρητές του Υπουρ¬ 
γείου Οικονομικών. 

Αρθρο 17 

Εσωτερικός Κανονισμός Λειτουργίας 

Μέσα σε έξι (6) μήνες αφότου συγκροτηθούν τα όργανα 
Διοίκησης του Ινστιτούτου, το Διοικητικό Συμβούλιο εκδί¬ 
δει τον εσωτερικό κανονισμό λειτουργίας του Ινστιτούτου 
σύμφωνα με τις διατάξεις του άρθρου 17 παρ. θ του Ν. 
2083/92. Με τον εσωτερικό κανονισμό λειτουργίας ρυθ¬ 
μίζονται οι ειδικότερες αρμοδιότητες όλων των οργάνων, 
οι υποχρεώσεις του κάθε φύσεως προσωπικού, καθώς και 
κάθε λεπτομέρεια που είναι αναγκαία για την εύρυθμη και 
αποδοτική λειτουργία του Ινστιτούτου. 

Άρθρο 18 

Διάλυση του Ινστιτούτου 

Σε περίπτωση διάλυσης του Ινστιτούτου η εκκαθάριση 
εκτελείται από το Υπουργείο Παιδείας σύμφωνα με τις 
ισχύουσες διατάξεις, ύστερα από απόφαση του Υπουργού 
Παιδείας. Η περιουσία του Ινστιτούτου περιέχεται στο 
Υπουργείο Παιδείας. 

Άρθρο 1θ 

Μεταβατικές διατάξεις 

1. Μέχρις ότου προσληφθούν οι ερευνητές και υποδει¬ 
χθούν οι εκπρόσωποι, το Δ.Σ. συγκροτείται και λειτουργεί 
νόμιμα με τα λοιπά μέλη. ,/ 

2. Κατά την πρώτη συνεδρίαση επιλέγεται ο προσωρι¬ 
νός Διευθυντής. 

3. Ομοίως το πρώτο διαχειριστικό έτος αρχίζει με τη δη¬ 
μοσίευση του παρόντος Π.Δ. και λήγει με την λήξη του 
επόμενου οικονομικού έτους. 

Στον Υπουργό Εθνικής Παιδείας και θρησκευμάτων 
ανατίθεται η δημοσίευση και εκτέλεση του παρόντος δια¬ 
τάγματος. 

Αθήνα, 27 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο) ΥΠΟΥΡΓΟΙ 

ΕΟΚΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΟΝ ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓΙΟΣ Α. ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 135 (4) 

Δώσπαση του Λιμενικού Ταμείου Νομού Ηλείας. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 28 του από 14/19 Ιανουάριου 1939 Κωδ. 
Δ/τος «Περί Κωδικοποιήσεως των περί Λιμενικών Ταμείων 
κειμένων διατάξεων» (Α’ 24). 

β. Του άρθρου 1 του Ν.Δ. 1302/1949 «Περί συγχωνεύ- 
σεως Λιμενικών Ταμείων Α » (Α' 304). 

γ. Του άρθρου 2 του Π.Δ. 649/1977 «Περί μεταφοράς 
εις το Υπουργείον Δημοσίων Έργων των αρμοδιοτήτων 
του Υπουργείου Εμπορικής Ναυτιλίας, περί εκτελέσεως 
έργων εις τους λιμένας εν γένει και μεταφοράς εις το 


Υπουργείον Εμπορικής Ναυτιλίας των αρμοδιοτήτων του 
Υπουργείου Δημοσίων Έργων περί εποπτείας οργανώ- 
σεως και λειτουργίας των Λιμενικών Ταμείων» (Α' 212). 

δ. Του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

ε. Το γεγονός ότι από τις προτεινόμενες διατάξεις δεν 
προκαλείται δαπάνη σε βάρος του Κρατικού Προϋπολογι¬ 
σμού, ή του Προϋπολογισμού του νομικού προσώπου Λ.Τ. 
Νομού Ηλείας. 

2. Την αριθ. 87/95 γνωμοδότηση του Συμβουλίου της 
Επικράτειας, με πρόταση των Υπουργών Προεδρίας της 
Κυβέρνησης, Οικονομικών και Εμπορικής Ναυτιλίας, απο¬ 
φασίζουμε: 

Αρθρο 1 

Διάσπαση του Λιμενικού Ταμείου Νομού Ηλείας. 

1. Το Λιμενικό Ταμείο Νομού Ηλείας, που προήλθε από 
τη συγχώνευση των Λιμενικών Ταμείων Κατακώλου και 
Κυλλήνης, με το άρθρο 1 του Π.Δ. 390/1993 (Α' 165), δια- 
σπάται στο Λιμενικό Ταμείο Κατακώλου και στο Λιμενικό 
Ταμείο Κυλλήνης, με έδρες αντίστοιχα τις πόλεις ίου Κα¬ 
τακώλου και της Κυλλήνης και περιοχή δικαιοδοσίας τους 
τα παράλια μεταξύ των εκβολών των ποταμών Αλφειού και 
Πηνειού συμπεριλαμβανομένων και των εκβολών αυτών 
για το Λιμενικό Ταμείο Κατακώλου και τα παράλια από τον 
εκβολών του ποταμού Πηνειού μέχρι της Άκρας Κουνου- 
πέλι για το Λιμενικό Ταμείο Κυλλήνης. 

2. Αναλαμβάνονται τα αρχείο και λοιπά παραστατικά έγ¬ 
γραφα και οικονομικά στοιχεία καθενός Λιμενικού Τα¬ 
μείου, επαναφέρεται στις θέσεις του σε κάθε Λιμενικά 
Ταμείο το προσωπικό αυτού και επαναλειτουργοϋν οι υπη¬ 
ρεσίες τους και οι οικείες Λιμενικές Επιτροπές, με τη σύν¬ 
θεση που είχαν κατά το χρόνο της συγχωνεύσεως, εφόσον 
δεν έχει λήξει η θητεία των μελών τους. 

Άρθρο 2 

Κατάργηση διατάξεων. 

Καταργούνται οι κατωτέρω διατάξεις του Π.Δ. 390/ 
1993: 

(α) η υπό στοιχείο δ' περίπτωση της πσρ. 1 του άρθρου 
1, (β) η υπό στοιχείο δ’ περίπτωση της παρ. 4 του άρθρου 
5. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 19 Απριλίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΡςΟΝΟΜΚΟΝ 

ΙΩΑΝΝΗΣ ΠΟΤΤΑΚΗΣ ΑΛΕΞ. ΠΑΠΑΔΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΠΕΩΡΠΟΣ ΚΑΤΙ I ΦΑΡΑΣ 

ΑΝΑΚΟΙΝΩΣΕΙΣ 


Αριθ. Φ. 0544/4275 ( 5 ) 

Ανακοίνωοη για τη θέση σε ισχύ «της Συμφωνίας Ελλάδος 

- Αίγυπτου για την προώθηση και αμοιβαία προστασία 
των επενδύσεων». Αθήνα, 18.7.1993, 

Το Υπουργείο Εξωτερικών ανακοινώνει ότι η Συμφωνία 
μεταξύ της Ελληνικής Δημοκρατίας και της Αραβικής Δη¬ 
μοκρατίας της Αίγυπτου για την προώθηση και αμοιβαία 
προστασία των επενδύσεων, η οποία υπογράφηκε στην 
Αθήνα την 16η Ιουλίου 1993 και κυρώθηκε με τον υπ’ 
αριθ. 2294/1995 Νόμο που δημοοιεύθηκε στο υπ’ αριθ. 
42 Φύλλο της Εφημερίδος της Κυβερνήσεως τεύχος Α’ 
της 24 Φεβρουάριου 1995. τέθηκε σε ισχύ, σύμφωνα με 
τη διάταξη του άρθρου 13 παρ. 1 αυτής, την 6η Απριλίου 
1995. 

Αθήνα, 12 Απριλίου 1995 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 

-Φ- 

Αριθ. Φ. 0544/4062 (8) 

Ανακοίνωση για τη θέση σε ισχύ «της Συμφωνίας Ελλάδος 

- Ρουμανίας για την αποφυγή της διπλής φορολογίας 
σχετικά με τους φάρους εισοδήματος και κεφαλαίου 
μετά του συνημμένου Πρωτοκόλλου. 

Το Υπουργείο Εξωτερικών ανακοινώνει άτι στις 7 Απρι¬ 
λίου 1995 έλαβε χώρο στο Βουκουρέστι η ανταλλαγή των 
εγγράφων επικυρώσεως της Σύμβασης μεταξύ της Ελλη¬ 
νικής Δημοκρατίας και της Ρουμανίας για την αποφυγή 
της διπλής φορολογίας σχετικά με τους φόρους εισοδή¬ 
ματος και κεφαλαίου, μετά του συνημμένου Πρωτοκόλ¬ 
λου, που υπογράφηκε στην Αθήνα την 17η Σεπτεμβρίου 
1991. 

Η παραπάνω Σύμβαση, η οποία κυρώθηκε με τον υπ’ 
αριθ. 2279/1995 Νόμο που δημοοιεύθηκε στο υπ’ αριθ. 9 
Φύλλο της Εφημερίδος της Κυβερνήσεως τεύχος Α' της 
26ης Ιανουαρίου 1995, τέθηκε σε ισχύ, σύμφωνα με τη 


διάταξη του άρθρου 30 παρ. 2 αυτής, την 7η Απριλίου 
1995. 

Αθήνα, 13 Απριλίου 1995 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 

-Φ- 

Αριθ. Φ. 0544/4225 (7) 

Ανακοίνωση για τη θέση σε ισχύ της Συμφωνίας Ελλάδος - 
Βουλγαρίας για την προώθηση και αμοιβαία προστασία 
των επενδύσεων. (Σόφια, 12.3.1993). 

Το Υπουργείο Εξωτερικών ανακοινώνει άπ στις 30 Μαρ¬ 
τίου 1995 έλαβε χώρα στη Σόφια η ανταλλαγή των εγγρά¬ 
φων επικυρώσεως της Συμφωνίας δια την προώθηση και 
αμοιβαία προστασία των επενδύσεων μεταξύ των Κυβερ¬ 
νήσεως της Ελληνικής Δημοκρατίας και της Δημοκρατίας 
της Βουλγαρίας, η οποία υπογράφηκε στη Σόφια την 12 
Μαρτίου 1993. % 

Η παραπάνω Συμφωνία, η οποία κυρώθηκε με τον υπ’ 
αριθ. 2182/1994 Νόμο που δημοοιεύθηκε στο υπ’ αριθ. 

11 Φύλλο της Εφημερίδος της Κυβερνήσεως τεύχος Α 
της 8ης Φεβρουάριου 1994, θα τεθεί σε ισχύ, σύμφωνα 
με τη διάταξη του άρθρου 12 παρ. 1 αυτής, την 29η Απρι¬ 
λίου 1995. 

Αθήνα, 25 Απριλίου 1995 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο Προεδρικό Διάταγμα 101/1995 αρμοδιότητας του 
Υπουργείου Εμπορικής Ναυτιλίας, που δημοσιεύτηκε στο 
ΦΕΚ 61 /31.3.1995 (τ.Α’) και αφορά κανονισμό ενδιαίτη¬ 
σης και καθορισμό αριθμού επιβατών των επιβατηγών 
πλοίων, επιφέρονται οι πιο κάτω διορθώσεις: 

α) Μετά το άρθρο 2 η αρίθμηση «'Αρθρο 23» που ακο¬ 
λουθεί να διορθωθεί στο ορθό «Άρθρο 3», «Διάκριση 
πλόων». 

β) Στο άρθρο 7 παρ. 2 εδάφιο α το «45χ μοίρες» να διορ¬ 
θωθεί στο ορθό «45* μοίρες». 

γ) Στο άρθρο 12 παρ. 3 το «20 (ψ)» και «24 (φ)» να διορ¬ 
θωθούν αντίστοιχα στο ορθό «20' ϋ» και «24* Ο*. 

δ) Στο άρθρο 19 παρ. 3 στη φράση «πλόες κατηγοριών 
Ζ, η» το «Ζ η» να διορθωθεί στο ορθό «Ζ, Η». 

ε) Στο άρθρο 24 η παράγραφος 2 πρέπει να αρχίζει από 
νέα γραμμή και όχι να είναι συνεχόμενη με την προηγού¬ 
μενη παράγραφο, στην ίδια γραμμή. 

(Από το Εθνικά Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


